Eyjasund

Eyjasund er það afrek að synda á milli Vestmannaeyja og Landeyjasands, en það eru rétt rúmir 10 km þar sem styst er á milli lands og eyja. 

Sex sundmenn hafa synt Eyjasund en iðulega hefst sundið frá Eiðinu í Heimaey sem er á milli Klifsins og Heimakletts.
DagsetningSundmaðurSundaðferðSundtímiHitastig sjávarAthugasemd13. júlí 1959Eyjólfur JónssonBringusund5 klst. og 26 mín.11-11,5°cSmurður ullarfeiti, líklega um 9 kg.21. júlí 1961Axel KvaranBringusund4 klst. og 25 mín.10,5°cSmurður 11-12 kg af ullarfeiti. 

Var tekinn um borð í bát þegar hann átti um 150 metra eftir í land vegna mikils brims.30. ágúst 2003Kristinn MagnússonSkriðsund4 klst. og 5 mín.12,3°cSynti í blautbúningi4. ágúst 2016Jón Kristinn ÞórssonSkriðsund7 klst. og 21 mín.12°cSmurður með 2 kg af ullarfeiti og vaselíni23. júlí 2019Sigrún Þuríður GeirsdóttirSkriðsund4 klst. og 31 mín.11,6-12,6°cSmurð með  0,7 kg af ullarfeiti og vaselíni.
Sigrún er fyrsta konan til að synda þetta sund en hún er frænka Eyjólfs Jónssonar sem synti þetta sund fyrstur manna 60 árum fyrr.22. júlí 2022Sigurgeir SvanbergssonSkriðsund7 klst. og 2 mín.10,2°cSynti í Neophrene sundskýlu.
Smurður með um 0,5 kg af ullarfeiti og vaselíni
alt=Sigrún Þuríður veitir Eyjasundsbikarnum viðtöku þann 1. desember 2019|thumb|Sigrún Þuríður veitir Eyjasundsbikarnum viðtöku þann 1. desember 2019
Í kjölfar þess að Sigrún Þuríður synti Eyjasundið fyrst kvenna og í tilefni þess að Vestmannaeyjabær fagnaði 100 ára kaupstaðarafmæli sínu árið 2019 ákvað bæjarráð Vestmannaeyja 30. júlí  2019 að láta útbúa sérstakan Eyjasundsbikar þar sem fram koma nöfn þeirra sem þreytt hafa umrætt sund.

Íris Róbertsdóttir bæjarstjóri Vestmannaeyja afhenti Sigrúnu Þuríði bikarinn í fyrsta sinn þann 1. desember 2019. Auk Sigrúnar var Kristinn Magnússon, sem var sá þriðji til að synda Eyjasundið, viðstaddur og fengu þau bæði viðurkenningarskjöl. Auk þess var útbúinn sérstakur upplýsingaskjöldur um Eyjasundið þar sem fram koma nöfn þeirra sem synt hafa þetta sund og verður skjöldurinn settur upp í sundlaug Vestmannaeyja.

Tilvísanir

Sjá einnig
Grettissund
Viðeyjarsund

Flokkur:Vestmannaeyjar
Flokkur:Sund